cyanic-selkie/wikianc huggingface dataset:
รอบประจำเดือน
การคุมกำเนิด
ระดับของการยับยั้งการตกไข่ในการคุมกำเนิดชนิดโปรเจสโตเจนอย่างเดียวขึ้นอยู่กับกัมมันตภาพและขนาดของโปรเจสโตเจน การคุมกำเนิดชนิดโปรเจสโตเจนอย่างเดียวขนาดต่ำ อันประกอบด้วยยาเม็ดเฉพาะโปรเจสโตเจน ยาคุมชนิดฝังใต้ผิวหนังยี่ห้อนอร์แพลนต์และจาเดล และระบบสอดในมดลูก มีเรนา (Mirena) ยับยั้งการตกไข่ในรอบประจำเดือนประมาณ 50% และส่วนใหญ่อาศัยฤทธิ์อย่างอื่นมากกว่า เช่น ทำให้เมือกปากมดลูกหนาขึ้น เพื่อประสิทธิภาพในการคุมกำเนิด การคุมกำเนิดชนิกโปรเจสโตเจนอย่างเดียวขนาดกลาง ได้แก่ ยาเม็ดเฉพาะโปรเจสโตเจนยี่ห้อเซราเซต (Cerazette) และยาฝังใต้ผิวหนัง เน็กซ์พลานอน (Nexplanon) ยังปล่อยให้ถุงน้อยเจริญได้บ้าง แต่ยับยั้งการตกไข่ได้สม่ำเสมอในรอบประจำเดือน 97–99% โดยมีการเปลี่ยนแปลงต่อเมือกปากมดลูกแบบเดียวกับโปรเจสโตเจนขนาดต่ำมาก การคุมกำเนิดเฉพาะโปรเจสโตเจนขนาดสูง ยาฉีดยี่ห้อเดโป-โพรเวราและนอริสเตอแรต (์Noristerat) ยับยั้งการเจริญของถุงน้อยและการตกไข่อย่างสิ้นเชิง
การคุมกำเนิดแบบฮอร์โมนผสมมีทั้งเอสโตรเจนและโปรเจสโตเจน ผลป้อนกลับเชิงลบของเอสโตรเจนต่อต่อมใต้สมองส่วนหน้าลดการหลั่ง FSH อย่างมาก ทำให้การคุมกำเนิดด้วยฮอร์โมนรวมมีประสิทธิภาพสูงกว่าในการยับยั้งการเจริญของถุงน้อยและป้องกันการตกไข่ เอสโตรเจนยังลดอุบัติการณ์ของการตกเลือดแบบเล็ดลอด (breakthrough bleeding) ที่ไม่สม่ำเสมอ  การคุมกำเนิดแบบฮอร์โมนรวมหลายชนิด ซึ่งประกอบด้วยยาเม็ด นูวาริง (NuvaRing) และแผ่นแปะคุมกำเนิด ปกติใช้เพื่อทำให้เกิดการตกเลือดจากการขาดอยู่แล้ว ในรอบปกติ ประจำเดือนเกิดเมื่อระดับเอสโตรเจนและโปรเจสเตอโรนลดลงอย่างรวดเร็ว การหยุดใช้ยาคุมกำเนิดแบบฮอร์โมนรวมชั่วคราว (สัปดาห์ที่ใช้ยาหลอก ไม่ใช้แผ่นแปะหรือห่วงเป็นเวลา 1 สัปดาห์) มีฤทธิ์เหมือนกับการปล่อยให้เยื่อบุมดลูกหลุดลอกตัว หากไม่ประสงค์ให้ตกเลือดจากการขาด อาจใช้ฮอร์โมนรวมอย่างต่อเนื่องก็ได้ แต่จะมีความเสี่ยงของการตกเลือดแบบเล็ดลอดสูงขึ้น
การให้นมบุตร
การให้นมบุตรทำให้เกิดผลป้อนกลับเชิงลบต่อการหลั่งแบบพัลส์ของฮอร์โมนหลั่งโกนาโดโทรปิน (GnRH) และฮอร์โมนลูทีไนซิง (LH) ขึ้นอยู่กับความเข้มของผลป้อนกลับเชิงลบ หญิงให้นมบุตรอาจมีการเจริญของถุงน้อยถูกยับยั้งโดยสิ้นเชิง แต่ไม่มีการตกไข่ หรือรอบประจำเดือนปกติอาจดำเนินต่อไปได้ การระงับการตกไข่มีโอกาสสำเร็จสูงขึ้นตามความบ่อยของการดูดหัวนมของทารก การผลิตโปรแลคตินที่เกิดขึ้นจากการดูดหัวนมดังกล่าวมีความสำคัญต่อการคงภาวะขาดระดูเนื่องจากการหลั่งน้ำนม โดยเฉลี่ยหญิงที่ให้นมบุตรอย่างเดียวโดยที่ทารกดูดนมบ่อยครั้งจะกลับมามีประจำเดือนประมาณ 14.5 เดือนหลังคลอด มีการตอบสนองหลากหลายในหญิงที่ให้นมบุตรแต่ละคน อย่างไรก็ดี บางคนก็กลับมามีประจำเดือนภายใน 2 เดือน แต่บางคนก็ขาดประจำเดือนได้ถึง 42 เดือนหลังคลอด
การรักษาอย่างอื่น
การชักนำการตกไข่และการกระตุ้นมากเกินของรังไข่แบบมีการควบคุม (controlled ovarian hyperstimulation) เป็นเทคนิคที่ใช้ในการช่วยเจริญพันธุ์ ซึ่งเกี่ยวข้องกับยาช่วยเจริญพันธุ์ เพื่อรักษาการตกไข่ และ/หรือ ผลิตถุงน้อยรังไข่หลายถุง
สามารถชะลอประจำเดือนได้โดยใช้โปรเจสเตอโรนหรือโปรเจสติน สำหรับวัตถุประสงค์นี้ การรับประทานโปรเจสเตอโรนหรือโปรเจสตินทางปากระหว่างวันที่ 20 ของรอบพบว่าชะลอประจำเดือนได้อย่างน้อย 20 วันและประจำเดือนจะเริ่มหลังหยุดใช้ยานี้ 2–3 วัน
ผลิตภัณฑ์อนามัยประจำเดือน
มีผลิตภัณฑ์อนามัยประจำเดือนหลายชนิดสำหรับจัดการกับประจำเดือน ผลิตภัณฑ์ดังกล่าวใช้โดยเฉพาะอย่างยิ่งเพื่อหลีกก่อให้เกิดความเสียหายต่อเสื้อผ้า โดยทั่วไปใช้ในประเทศตะวันตก และพบน้อยกว่าในประเทศด้อยพัฒนาบางส่วนของโลก ผลิตภัณฑ์ดังกล่าว เช่น ผ้าอนามัยและผ้าอ้อม (ใช้แล้วทิ้ง) แผ่นรองประจำเดือนผ้า และถ้วยอนามัย (ซึ่งใช้ซ้ำได้) อาจใช้ผลิตภัณฑ์ทำมือดัดแปลงได้ด้วย เช่น ฝ้าย ผ้า กระดาษชำระ
ในปีหลัง ๆ ปัญหาการเข้าไม่ถึงผลิตภัณฑ์เหล่านี้ได้รู้กันกว้างขวางยิ่งขึ้น และเป็นหัวใจของการอภิปรายว่าจะยกเลิกภาษีส่วนเกินของผลิตภัณฑ์เหล่านี้ หรือแจกให้โดยไม่เสียค่าใช้จ่ายหรือไม่ ในปี 2561 ประเทศสกอตแลนด์เป็นประเทศแรกของโลกที่แจกผ้าอนามัยในโรงเรียนและมหาวิทยาลัยโดยไม่เสียค่าใช้จ่าย
การแยกสันโดษระหว่างมีประจำเดือน
ในบางวัฒนธรรม หญิงถูกบังคับให้แยกเดี่ยวระหว่างมีประจำเดือน เพราะถูกมองว่าสกปรก อันตรายหรือนำพาโชคร้ายแก่ผู้พบ มีการปฏิบัติอยู่ในบางส่วนของเอเชียใต้ โดยเฉพาะอย่างยิ่งในประเทศเนปาล ฉาวปฑี (chhaupadi) เป็นการปฏิบัติทางสังคมที่เกิดในส่วนตะวันตกของประเทศเนปาลสำหรับหญิงฮินดู ซึ่งขัดขวางหญิงมิให้ดำเนินกิจวัตรประจำวันระหว่างมีประจำเดือน หญิงถือว่าไม่บริสุทธิ์ระหว่างช่วงนี้ และถูกกีดกันออกนอกบ้าน และให้อยู่ในเพิงสัตว์ แม้ศาลสูงสุดเนปาลวินิจฉัยให้มิชอบด้วยกฎหมายแล้วในปี 2548 แต่ประเพณียังคงเปลี่ยนแปลงได้ช้า หญิงและเด็กหญิงในวัฒนธรรมที่ยังถือปฏิบัติการแยกสันโดษนี้มักถูกจำกัดให้อยู่ในกระท่อมประจำเดือน ซึ่งเป็นสถานที่แยกสันโดษที่ใช้ในวัฒนธรรมที่มีข้อห้ามประจำเดือนที่เข้มงวด ในช่วงหลัง ๆ ประเพณีนี้ถูกวิจารณ์อย่างหนักเพราะมีผู้เสียชีวิต เนปาลกำหนดให้ประเพณีดังกล่าวเป็นความผิดอาญาในปี 2560 หลังมีรายงานผู้เสียชีวิตเนื่องจากถูกบังคับให้แยกสันโดษเป็นเวลานาน แต่การปฏิบัตินี้ยังคงดำเนินต่อ
ศัพทมูลวิทยา
คำว่า "menstruation" ในทางศัพทมูลวิทยา มีความสัมพันธ์กับ "ดวงจันทร์" คำว่า "menstruation" และ "menses" นั้นมาจากคำภาษาละติน mensis (เดือน) ซึ่งมาจากภาษากรีก mene (ดวงจันทร์) และรากของคำภาษาอังกฤษ month และ moon
ดวงจันทร์
แม้ว่าความยาวเฉลี่ยของรอบประจำเดือนมนุษย์จะคล้ายคลึงกับดิถี แต่ในมนุษย์สมัยใหม่ทั้งสองไม่มีความสัมพันธ์กัน เชื่อว่าความสัมพันธ์ดังกล่าวเป็นเรื่องบังเอิญ การรับแสงไม่ปรากฏว่ามีผลต่อรอบประจำเดือนในมนุษย์ การวิเคราะห์อภิมานของการศึกษาปี 2539 ไม่พบความสัมพันธ์ระหว่างรอบประจำเดือนของมนุษย์กับดิถี เช่นเดียวกับข้อมูลที่วิเคราะห์จากแอพติดตามรอบชื่อ "คลู" ที่หญิง 1.5 ล้านคนเป็นผู้ให้ข้อมูล จำนวน 7.5 ล้านรอบประจำเดือน อย่างไรก็ดี พบว่าดิถีและรอบประจำเดือนเฉลี่ยยาวแทบเท่ากัน
ออริเจน
ออริเจน (Origen ; Ὠριγένης, Ōrigénēs) เป็นนักพรตและนักเทววิทยาชาวอะเล็กซานเดรีย ผู้มีบทบาทสำคัญในศาสนาคริสต์ยุคแรก ผลงานของเขาแสดงถึงการวิจารณ์ตัวบท นัยวิเคราะห์คัมภีร์ไบเบิล อรรถปริวรรตศาสตร์ ปรัชญา และการใช้ชีวิตทางศาสนา และถือเป็นผู้มีอิทธิพลมากที่สุดต่อวิถีพรตนิยมในศาสนาคริสต์ยุคแรก
รอบประจำเดือน
งาน
ในหลายประเทศ สภานิติบัญญัติและบริษัทอนุญาตให้ลาพักระหว่างมีประจำเดือนอย่างเป็นทางการ โดยพบทั้งมีรายได้และไม่มีรายได้ มักพบในทวีปเอเชียเป็นหลัก ประเทศที่มีนโยบายดังกล่าว ได้แก่ ญี่ปุ่น ไต้หวัน อินโดนีเซีย และเกาหลีใต้ การปฏิบัติดังกล่าวเป็นที่ถกเถียงในวัฒนธรรมตะวันตกเนื่องจากมีความกังวลว่าจะยิ่งส่งเสริมการรับรู้ว่าหญิงอ่อนแอ ไร้ประสิทธิภาพ รวมทั้งกังวลว่าไม่ยุติธรรมกับชายด้วย
ออริเจน
ออริเจนไม่ได้รับการประกาศเป็นนักบุญอย่างปิตาจารย์ท่านอื่น ๆ เพราะคำสอนบางอย่างของเขาขัดกับคำสอนของเปาโลอัครทูตและยอห์นอัครทูต เช่น สอนว่าวิญญาณมีอยู่ก่อนการปฏิสนธิ สิ่งสร้างทั้งหมด (อาจรวมถึงปีศาจ) จะคืนดีกับพระเป็นเจ้าในวาระสุดท้าย พระบุตรมีสถานะต่ำกว่าพระเจ้าพระบิดา เป็นต้น ซึ่งคำสอนเหล่านี้ศาสนาคริสต์กระแสหลักไม่ยอมรับ
.so
.so เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับ โซมาเลีย  เริ่มใช้เมื่อวันที่ 1 พฤศจิกายน พ.ศ. 2553
ขดลวดเทสลา
ขดลวดเทสลา (Tesla coil) เป็นหม้อแปลงที่อาศัยหลักการเรโซแนนซ์ในวงจรไฟฟ้า โดยมีแกนเป็นอากาศ สามารถสร้างแรงดันไฟฟ้าระดับสูงได้อย่างน่าตกใจ ซึ่งเป็นหลักการนำส่งคลื่นวิทยุและโทรทัศน์ในเวลาต่อมา นอกจากนั้น การค้นพบที่น่าสนใจที่สุดในเทสลาคอยส์ก็คือ สามารถส่งพลังไฟฟ้าผ่านอากาศที่เบาบางได้
เทสลาคอยส์ถูกสร้างขึ้นโดย นิโคลา เทสลา ซึ่งเป็นนักฟิสิกส์วิทยาศาสตร์ชาวโครเอเชีย เขาเคยได้ลองสร้างเทสลาคอยส์ ขนาดยักษ์เพื่อสร้างสนามแม่เหล็กไฟฟ้าที่มีความถี่สูงมาก จนสามารถส่งกระแสไฟ 10,000 วัตต์ ผ่านอากาศและสามารถจุดหลอดไฟฟ้าที่อยู่ห่างออกไป 40 กิโลเมตรได้มากกว่า 200 ดวง โดยในปัจจุบันภาพยนตร์หลายเรื่องนิยมนำเทสลาคอยส์มาใช้ เมื่อต้องการฉากฟ้าผ่าฟ้าแลบ หรือการสปาร์กของกระแสไฟฟ้า ยกตัวอย่างเช่นภาพยนตร์เรื่อง ฅนเหล็ก 2029 ภาค 2 (terminator II) ศึกอภินิหารพ่อมดถล่มโลก (the sorcerer’s Apprentice) เป็นต้น นอกจากในวงการภาพยนตร์แล้วในวงการดนตรีเองก็นิยมนำเสียงที่เกินจากแรงดันกระแสไฟฟ้ามาใช้ เพื่อเป็นเสียงประกอบที่สร้างความแปลกใหม่ไปในตัว
หลักการทำงาน
เทสลาคอยส์ ถูกเรียกอีกชื่อหนึ่งว่า หม้อแปลงแบบเรโซแนท์ มีความหมายทางฟิสิกส์ว่าหม้อแปลงนี้ทำงานที่ความถี่หนึ่งที่เกิดการ หลักการเรโซแนนท์เท่านั้น ไม่ใช่ทุก ๆ ความถี่
คอยส์หรือขดลวดที่ทำให้เกิดประกายไฟฟ้าเป็นขดลวดตัวที่สอง สร้างขึ้นจากตัวเหนี่ยวนำ ตัวเก็บประจุ และตัวต้านทาน ตัวเหนี่ยวนำก็คือขดลวด เพราะขดลวดก็คือตัวเหนี่ยวนำในตัวอยู่แล้ว ค่าของความเหนี่ยวนำจะมากหรือน้อยขึ้นอยู่กับ จำนวนรอบ เส้นผ่าศูนย์กลาง และความยาวของขดลวด ทั้งตัวเหนี่ยวนำ ความจุไฟฟ้า และความต้านทาน ต้องมีค่าพอดี จึงจะทำให้เกิดความถี่เรโซแนนท์ขึ้นได้
เพื่อจะให้ขดลวดขดที่สองเกิดการเรโซแนนท์ พลังงานที่ป้อนให้กับขดลวดขดที่สองจะต้องมีความถี่เดียวกันกับความถี่ของขดลวดขดที่สอง เหมือนการเปรียบเทียบกับการตีระฆัง ถ้าเวลาตีระฆังด้วยไม้หรือฆ้อน เมื่อคุณตีเร็วหรือช้าเกินไปไม่สอดคล้องกับการสั่น ของระฆัง เสียงของระฆังจะไม่ดังกังวาน และดังไม่มากนัก แต่ถ้าคุณตีระฆังอย่างต่อเนื่องให้มีความถี่เดียวกับการสั่นของระฆัง จะได้เสียงที่กังวานและดังกระหึ่ม อันนี้คือปรากฏการณ์เรโซแนนท์
พลังงานของขดลวดที่สองมาจากขดลวดขดที่หนึ่ง ซึ่งวงจรของขดลวดขดที่หนึ่งประกอบด้วย
ทั้งหมดต่อขึ้นเป็นวงจรออสซิลเลต เมื่อเปิดไฟ จ่ายกระแสให้กับวงจรไฟฟ้า หม้อแปลงไฟจะจ่ายไฟให้กับตัวเก็บประจุจนเต็ม ประจุจะวิ่งกลับไปมาระหว่าง ตัวเก็บประจุกับตัวเหนี่ยวนำ เมื่อมันมีพลังงานมากพอแล้ว ประจุจะสามารถวิ่งผ่านช่องว่างได้ ความถี่ของวงจรไฟฟ้า คำนวณได้จาก ค่าของตัวเก็บประจุ และค่าของความเหนี่ยวนำ ให้ปรับแต่งความถี่ทางขดลวดที่หนึ่งจนกระทั่งมีความถี่เดียวกับขดลวดขดที่สอง พลังงานจะถูกถ่ายโอนจากขดลวดขดที่หนึ่งข้ามไปยังขดลวดขดที่สอง และถูกขยายจนมีแรงดันไฟฟ้ามหาศาล มากพอที่จะสปาร์กออกจากปลายของขดลวด
อย่างไรก็ตามเทสลาคอยด์ที่มีแรงดันไฟฟ้าระดับสูงเป็นอันตรายอย่างมาก ไม่ควรยืนอยู่ใกล้บริเวณหรือสัมผัสโดน เพราะอาจทำให้บาดเจ็บหรือเสียชีวิตได้
ประเทศอิตาลีในโอลิมปิกเยาวชนฤดูร้อน 2010
ประเทศอิตาลี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติอิตาลีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 62 คน ใน 19 ชนิดกีฬา ผลการแข่งขันครั้งนี้ประเทศอิตาลีได้รับเหรียญรางวัลแบ่งเป็น 5 เหรียญทอง 9 เหรียญเงิน และ 5 เหรียญทองแดง รวมทั้งหมด 19 เหรียญ
กรีฑา
ผลการแข่งขันดังนี้ :
ชัชวาลล์ คงอุดม
ชัชวาลล์ คงอุดม หรือที่รู้จักกันในชื่อ ชัช เตาปูน (นามเดิม ; ชัชวาลย์ คงอุดม ; 12 พฤศจิกายน 2486 - ) เป็นนักการเมืองและนักธุรกิจชาวไทย ที่ปรึกษาของนายกรัฐมนตรี อดีตสมาชิกสภาผู้แทนราษฎรแบบบัญชีรายชื่อและอดีตหัวหน้าพรรคพลังท้องถิ่นไท
เขาทำหน้าที่เป็นสมาชิกวุฒิสภาที่ได้รับการเลือกตั้งจากกรุงเทพในปี พ.ศ. 2543 ถึง 2549 และเคยเป็นบรรณาธิการบริหาร โดยได้รับความไว้วางใจจาก ม.ร.ว.คึกฤทธิ์ ปราโมช ให้สืบสานกิจการหนังสือพิมพ์สยามรัฐ โดยทั้งสองได้นับถือกันเป็นพ่อ-ลูก สมัยที่ ม.ร.ว.คึกฤทธิ์ ปราโมช ลงสมัครสมาชิกสภาผู้แทนราษฎรในเขตดุสิต และได้รับการช่วยเหลือจาก ชัช เตาปูน
ชัชวาลล์ คงอุดม ก่อตั้ง พรรคพลังท้องถิ่นไท ในปี พ.ศ. 2555 การเลือกตั้งทั่วไปปี พ.ศ. 2562 ปัจจุบันมี ส.ส.จำนวน 5 ที่นั่ง
จนในที่สุดพรรคของเขาได้รับเลือกตั้งจำนวน 3 ที่นั่ง และตัดสินใจเข้าร่วมรัฐบาลภายใต้การนำของพลเอก ประยุทธ์ จันทร์โอชา และในปี พ.ศ. 2563 พรรคของเขาได้รับสมาชิกใหม่เพิ่มอีก 2 คน ซึ่งถูกขับให้ออกจากพรรคอนาคตใหม่ กระทั่งในวันจันทร์ที่ 26 ธันวาคม พ.ศ. 2565 นายชัชวาลล์ได้ยื่นหนังสือลาออกจากการเป็น ส.ส. และสมาชิกพรรคพลังท้องถิ่นไท โดยในวันอังคารที่ 27 ธันวาคม พ.ศ. 2565 นายชัชวาลล์ได้เดินทางมาสมัครสมาชิกพรรครวมไทยสร้างชาติ พร้อมกับนายไตรรงค์ สุวรรณคีรี และนายชุมพล กาญจนะ
สมาคมเพื่อความก้าวหน้าทางวิทยาศาสตร์อเมริกัน
สมาคมเพื่อความก้าวหน้าทางวิทยาศาสตร์อเมริกัน (American Association for the Advancement of Science, AAAS) เป็นองค์การไม่แสวงหาผลกำไรนานาชาติในสหรัฐ มีจุดประสงค์เพื่อส่งเสริมการร่วมมือกันระหว่างนักวิทยาศาสตร์ พิทักษ์รักษาอิสรภาพทางวิทยาศาสตร์ สนับสนุนความรับผิดชอบทางวิทยาศาสตร์ และสนับสนุนการศึกษาและการเผยแพร่ความรู้ทางวิทยาศาสตร์เพื่อความเป็นอยู่ที่ดีของมนุษยชาติ เป็นสมาคมวิทยาศาสตร์ทั่วไปที่ใหญ่ที่สุดในโลก โดยมีสมาชิกทั้งที่เป็นบุคคลและองค์กรถึง 126,995 รายในท้ายปี 2551 เป็นผู้ดำเนินการพิมพ์วารสารวิทยาศาสตร์ที่ทบทวนโดยผู้รู้เสมอกันรายสัปดาห์ Science ซึ่งมีสมาชิกประจำที่ 138,549 ราย และเป็นวารสารแนวหน้าระดับโลกวารสารหนึ่ง
จุดยืน
ในเดือนกุมภาพันธ์ 2550 สมาคมได้ใช้ภาพถ่ายผ่านดาวเทียมเพื่อบันทึกการละเมิดสิทธิมนุษยธรรมในประเทศพม่า ในปีต่อมา สมาคมจัดตั้งศูนย์เพื่อการทูตวิทยาศาสตร์ (Center for Science Diplomacy) เพื่อเสริมความสัมพันธ์ทางวิทยาศาสตร์และอื่น ๆ กับประเทศหุ้นส่วน โดยโปรโหมตการทูตวิทยาศาสตร์ (science diplomacy) คือการร่วมมือกันทางวิทยาศาสตร์ระหว่างประเทศเพื่อแก้ปัญหาที่มีร่วมกัน และส่งเสริมการร่วมมือกันแบบสร้างสรรค์ระดับนานาชาติ
ในปี 2555 สมาคมพิมพ์บทความบรรณาธิการ จัดงานที่รัฐสภาสหรัฐ และเผยแพร่การวิเคราะห์งบประมาณการวิจัยและพัฒนา (R&D) ของรัฐบาลกลางสหรัฐ เพื่อเตือนว่าการลดงบประมาณ R&D จะมีผลรุนแรงต่อความก้าวหน้าทางวิทยาศาสตร์
จีเอ็มโอ
คณะกรรมการอนุมัติคำแถลงการณ์ในปี 2555 ว่า
ถ้าเป็นคำถามที่ว่า "อาหารจีเอ็มโอปลอดภัยที่จะบริโภคหรือไม่" ความเห็นของสาธารณชนและของนักวิทยาศาสตร์สมาชิกของสมาคมแตกต่างกันมาก คือประชาชน 37% เห็นว่าปลอดภัย แต่นักวิทยาศาสตร์ 88% เห็นว่าปลอดภัย
สิ่งตีพิมพ์
นอกจากวารสารหลักของสมาคมคือ Science แล้ว สมาคมยังตีพิมพ์วารสาร Science Signaling (รายสัปดาห์ เกี่ยวกับเซลล์และระบบชีวภาพ) Science Translational Medicine (เกี่ยวกับการแพทย์ทั่วไปข้ามสาขา) และล่าสุดคือ Science Advances โดยเข้าถึงได้ฟรี
เลดีนิโคลัส วินด์เซอร์
สมรส
เธอได้พบกับสวามีในอนาคต ณ มหาวิทยาลัยนิวยอร์ก ใน พ.ศ. 2542 อีกทั้งยังพบกันในงานเลี้ยงของเพื่อนของลอร์ดนิโคลัสอีก ทั้งคู่จึงตกลงหมั้นกันในเดือนกรกฎาคม พ.ศ. 2549 และสมรสกันวันที่ 4 พฤศจิกายน ในปีเดียวกัน ณ นครรัฐวาติกัน จากนั้นเดินทางมายังอังกฤษ และจดทะเบียนสมรสกันในวันที่ 19 ตุลาคมในปีเดียวกัน ทำให้เปาลามีชื่อใหม่เป็น เลดีนิโคลัส วินด์เซอร์ ทั้งคู่มีบุตรด้วยกันคือ
หลังจากสมรสแล้ว เลดีนิโคลัส วินด์เซอร์ ได้ทำงานร่วมกับสวามี และเป็นตัวแทนของพระราชวงศ์อังกฤษในการเดินทางเยือนประเทศในเครือจักรภพตามพระราชเสาวนีย์ของสมเด็จพระราชินีนาถเอลิซาเบธที่ 2 แห่งสหราชอาณาจักร ซึ่งทรงมอบหมายให้เธอ ทำงานในเรื่องนี้ตั้งแต่ พ.ศ. 2552 ทั้งนี้ เลดีนิโคลัส วินด์เซอร์ ยังเป็นประธานสมาคมนักกฎหมายแห่งสหราชอาณาจักร ตั้งแต่ พ.ศ. 2556 มารดาของเธอนั้นเป็นผู้ให้การช่วยเหลือและเป็นที่ปรึกษาของโครงการนี้
มะเร็ง ณ จุดเริ่ม
มะเร็ง ณ จุดเริ่ม ((carcinoma in situ, CIS) คือกลุ่มของเซลล์ผิดปกติ ซึ่งมีโอกาสจะเปลี่ยนแปลงจนกลายเป็นมะเร็งได้ ปัจจุบันถูกจัดประเภทให้เป็น "เนื้องอก" ชนิดหนึ่ง ผู้เชี่ยวชาญบางรายไม่นับว่า CIS เป็นมะเร็งจริงๆ แต่ยอมรับว่าเป็นรอยโรคที่มีโอกาสจะกลายเป็นมะเร็ง
กลุ่มเซลล์ผิดปกติเหล่านี้เพิ่มจำนวนขึ้นในตำแหน่งปกติ จึงถูกเรียกว่า in situ ภาษาละตินแปลว่า "ในที่ของมัน"
CIS บางประเภท มีโอกาสสูงที่จะกลายเป็นมะเร็ง จึงมีคำแนะนำให้ผ่าตัดเอามะเร็ง ณ จุดเริ่ม ประเภทเหล่านี้ออก
พระแม่ภวานี
พระแม่ภวานี (भवानी) เป็นเทวีในศาสนาฮินดู ซึ่งถึงว่าเป็นอวตารของพระปารวตี คำว่า ภวานี หมายถึง "คนที่มอบชีวิต" หรือ พลังอำนาจของธรรมชาติหรือแหล่งที่มาของพลังงานความคิดสร้างสรรค์.
วัดฉื่อฉาง
วัดฉื่อฉาง (ตัวเต็ม: 慈善寺, พินอิน: ฉื่อซ่านซื่อ) เป็นวัดในสังกัดคณะสงฆ์จีนนิกายแห่งประเทศไทย ตั้งอยู่บนถนนศุภสารรังสรรค์ อำเภอหาดใหญ่ จังหวัดสงขลา เป็นที่เคารพนับถือของพุทธบริษัทชาวหาดใหญ่ ตลอดจนมีการเผยแผ่พระสัทธรรมคาสอนไปถึงประเทศมาเลเซีย สิงคโปร์และอินโดนีเซีย
ประวัติ
ในปี พ.ศ. 2514 พระอาจารย์ว่วยจงถึงแก่มรณภาพลง พระมหาคณาจารย์จีนธรรมสมาธิวัตร (โพธิ์แจ้ง) จึงได้แต่งตั้งหลวงจีนธรรมนันท์จีนประพัทธ์ (อี่เม้ง) มาดำรงตำแหน่งเจ้าอาวาส ท่านได้เผยแผ่สั่งสอนประชาชนให้อยู่ในสัมมาปฏิบัติจนเป็นที่เลื่อมใสศรัทธาของชาวบ้านอย่างกว้างขวาง
แนปาตา
แนปาตา (อียิปต์โบราณ Npt, Npy; เมโรอิติก Napa; Νάπατα และ Ναπάται ) เป็นเมืองของราชอาณาจักรคูชโบราณ ซึ่งตั้งอยู่ที่บริเวณแก่งน้ำตกที่สี่ของแม่น้ำไนล์ โดยตั้งอยู่ประมาณ 1.5 กิโลเมตรจากฝั่งตะวันออกของแม่น้ำที่ที่ตั้งของเมืองการิมาในประเทศซูดานปัจจุบัน เมืองแนปาตาเคยเป็นที่ตั้งถิ่นฐานถาวรทางตอนใต้สุดของราชอาณาจักรใหม่ของอียิปต์ (ระหว่างศตวรรษที่ 16-11 ก่อนคริสตกาล) และเป็นที่ตั้งของเจเบล บาร์คาล ซึ่งเป็นศูนย์กลางชองลัทธิบูชาเทพอามุนในราชอาณาจักรคูช และเมืองแนปนาตาเคยเป็นเมืองหลวงของราชวงศ์ที่ยี่สิบห้าแห่งอียิปต์ และหลังจากราชอาณาจักรคูชล่มสลายใน 663 ปีก่อนคริสตกาล และเมื่อ 593 ปีก่อนคริสตกาล เมืองแนปาตาถูกชาวอียิปต์บุกเข้าและได้ย้ายเมืองหลวงของราชอาณาจักรคูชไปยังที่เมืองเมโรวี ถึงแม้หลังจากการย้ายเมืองหลวงในครั้งดังกล่าว เมืองแนปาตาก็ยังคงเป็นศูนย์กลางทางศาสนาหลักของราชอาณาจักรต่อไป เมืองนี้ถูกบุกเข้ายึดเป็นครั้งที่สองโดยชาวโรมันเมื่อ 23 ปีก่อนคริสตกาล แต่ได้รับการบูรณะปฏิสังขรณ์และยังคงเป็นศูนย์กลางที่สำคัญของลัทธิบูชาเทพอามุน
คำว่า "แนปาตา" หรือ "สมัยแนปาตา" ยังสามารถหมายถึงการปกครองของชาวคูชตั้งแต่ช่วง 750 ปีก่อนคริสตกาลจนถึง 270 ปีก่อนคริสตกาล เมื่อแนปาตาสูญเสียความสำคัญเชิงสัญลักษณ์ในฐานะสถานที่ฝังพระศพของราชวงศ์ ซึ่งราชวงศ์ได้ย้ายไปฝังพระศพที่เมโรวีแทน โดยช่วงเวลาต่อมาของประวัติศาสตร์ราชอาณาจักรคูชเรียกว่า สมัยเมโรวี ซึ่งจะดำเนินต่อไปจนถึงการล่มสลายของราชอาณาจักร
ชาวเกาหลีซาฮาลิน
ชาวเกาหลีซาฮาลิน คือกลุ่มชาวรัสเซียผู้มีเชื้อสายเกาหลีอาศัยอยู่บนเกาะซาฮาลิน สืบสันดานมาจากบรรพบุรุษที่อพยพมาจากจังหวัดคย็องซังและช็อลลาของเกาหลีช่วงปลาย ค.ศ. 1930 จนถึงต้น ค.ศ. 1940 ซึ่งเป็นช่วงครึ่งหลังของยุคอาณานิคมญี่ปุ่น ในช่วงเวลานั้นเกาะซาฮาลินใต้ยังเป็นจังหวัดคาราฟูโตะของจักรวรรดิญี่ปุ่น รัฐบาลญี่ปุ่นได้ประกาศรับสมัครและบังคับแรงงานชาวเกาหลีส่งไปยังคาราฟูโตะเพื่อแก้ปัญหาการขาดแคลนแรงงาน
ในช่วงปลายยุคอาณานิคมกองทัพแดงบุกคาราฟูโตะหลายวันก่อนญี่ปุ่นจะแพ้สงคราม มีชาวเกาหลีเพียงหยิบมือที่ทางการญี่ปุ่นส่งตัวกลับประเทศต้นทาง แต่เหลือชาวเกาหลีราวหนึ่งในสามที่ไม่ได้รับอนุญาตให้กลับญี่ปุ่นหรือเกาหลีใต้ซึ่งเป็นมาตุภูมิ เวลาผ่านไปสี่สิบปี ใน ค.ศ. 1985 ทางการญี่ปุ่นมอบสิทธิการเดินทางและจัดหาเงินทุนเพื่อส่งชาวเกาหลีกลุ่มนี้กลับประเทศต้นทาง มีชาวเกาหลีซาฮาลินเพียง 1,500 คนเท่านั้นที่เลือกกลับเกาหลีใต้ในสองทศวรรษต่อมา แต่ชาวเกาหลีซาฮาลินทุกรุ่นส่วนใหญ่เลือกที่จะอาศัยบนเกาะซาฮาลินต่อไป
ชาวเกาหลีซาฮาลินอาจถือว่าตนเองเป็นโครยอ-ซารัม หรือไม่ถือว่าตนเองเป็นโครยอ-ซารัม เพราะพวกเขามีความเป็นมาและภาษาที่ต่างกัน คำว่า "โครยอ-ซารัม" มักถูกใช้เรียกชาวเกาหลีในกลุ่มประเทศอดีตสหภาพโซเวียตซึ่งส่วนใหญ่อพยพจากจังหวัดฮัมกย็องไปอาศัยอยู่แถบตะวันออกไกลของรัสเซียช่วงศตวรรษที่ 19 แต่ต่อมาพวกเขาถูกเนรเทศไปอยู่เอเชียกลางแทน ด้วยเหตุนี้ชาวเกาหลีบนเกาะซาฮาลินจึงระบุตัวตนว่าพวกเขาเป็นชาวเกาหลีซาฮาลิน และมองว่าพวกเกาหลีในเอเชียกลางดูด้อยค่ากว่าพวกเขา
สมาชิกสภาผู้แทนราษฎรจังหวัดสุราษฎร์ธานี
จังหวัดสุราษฎร์ธานี มีเขตเลือกตั้งสมาชิกสภาผู้แทนราษฎร 7 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 7 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสุราษฎร์ธานีมีสมาชิกสภาผู้แทนราษฎรคนแรก คือ ขุนวรศาสน์ดรุณกิจ (ฝ้าย บุญเลี้ยง)
นวราตรี
นวราตรี (नवरात्री નવરાત્રી [oˑɽisaˑ]), নবরাত্রী ನವರಾತ್ರಿ नवरात्री ਨਰਾਤੇ نَورات / नवरात నవరాత్రీ நவராத்திரி നവരാത്രി)  เป็นเทศกาลในศาสนาฮินดูที่อุทิศเพื่อการสักการบูชาประจำปีแด่พระแม่ทุรคา คำว่า นวราตรี หมายถึงคำว่า 'เก้าคืน' ในภาษาสันสกฤต ในช่วงเก้าคืนนี้จะมีการบูชาพระแม่ทุรคาและพระแม่ปารวตีในภาคปางต่าง ๆ เก้าปาง และในวันสุดท้าย คือ วันที่สิบมักจะเรียกว่าเป็นวันวิชัยทัศมี (विजयादशमी) หรือ "ทศหรา" (दशहरा) ซึ่งเป็นวันที่สำคัญสุดของเทศกาลนี้ และมีการเฉลิมฉลองทั่วไปทั้งประเทศอินเดีย
การบูชาเทวีภาคต่างๆส่วนใหญ่ในอินเดีย
การบูชาเทวีภาคต่าง ๆ ในอินเดียอาจแตกต่างกัน แต่ส่วนใหญ่มักกล่าวถึงภาคต่าง ๆ ดังนี้
วัดเมธังกราวาส
วัดเมธังกราวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเวียง อำเภอเมืองแพร่ จังหวัดแพร่ ที่ดินที่ตั้งวัดมีเนื้อที่ 6 ไร่ 2 งาน 36 ตารางวา
วัดเมธังกราวาสเป็นวัดที่สร้างมานาน ไม่มีประวัติที่จะค้นหาหลักฐานได้ กล่าวกันว่าแต่เดิมชื่อว่า วัดนาเหลียว เข้าใจว่าคงเป็นนางเหลียวที่บริจาคที่ดินสร้างวัดในสมัยแรก ชาวบ้านยังเรียกอีกชื่อว่า วัดน้ำคือ เพราะเขตวัดที่ตั้งวัดติดกับคูเมือง (คือเมือง) ชาวบ้านเรียกว่าน้ำคือ ต่อมาเปลี่ยนชื่อวัดมาเป็น "วัดเมธังกราวาส" ตามสมณศักดิ์ของเจ้าอาวาสที่พระราชาคณะพระมหาเมธังกร ซึ่งเป็นผู้บริจาคที่ดิน และได้รับแต่งตั้งเป็นเจ้าคณะจังหวัดแพร่ พร้อมด้วยโรงเรียนวัดเมธังกราวาส
จากข้อมูลของสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 2421 ได้รับพระราชทานวิสุงคามสีมาเมื่อวันที่ 29 เมษายน พ.ศ. 2468 เขตวิสุงคามสีมา กว้าง 20 เมตร ยาว 40 เมตร ประกอบพิธีผูกพัทธสีมา เมื่อวันที่ 15 มีนาคม พ.ศ. 2469 จากคำบอกเล่าวิเคราะห์ว่าวัดอาจสร้างราว พ.ศ. 2325 ซึ่งในกาลครั้งนั้นลักษณะเป็นวัดขนาดเล็กที่ตั้งอยู่นอกกำแพงเมือง เข้าใจว่าผู้สร้างวัดคือตระกูลวังซ้าย
ปูชนียวัตถุที่สำคัญ คือ พระพุทธรูปน้ำออกเศียร ตามประวัติกล่าวว่า พ่อหลักฟอง อินทุดม เป็นผู้อาราธนามาจากวัดร้าง ในอำเภอปง จังหวัดเชียงราย นำมาประดิษฐาน ณ วัดเมธังกราวาส จนถึงปัจจุบันนี้ เชื่อกันว่าหากนำองค์พระพุทธรูปออกแห่เพื่อให้ประชาชนนมัสการคราวใด ฝนจะตกเสมอ
ยูฟ่ายูโรปาคอนเฟอเรนซ์ลีก ฤดูกาล 2021–22 รอบแพ้คัดออก
ยูฟ่ายูโรปาคอนเฟอเรนซ์ลีก ฤดูกาล 2021–22 รอบแพ้คัดออก จะเริ่มต้นในวันที่ 17 กุมภาพันธ์ กับเพลย์ออฟ รอบแพ้คัดออก และจะสิ้นสุดในวันที่ 25 พฤษภาคม ค.ศ. 2022 กับ นัดชิงชนะเลิศ ที่ อาเรนากอมเบอตาเร ใน ติรานา, ประเทศแอลเบเนีย, ที่จะตัดสินหาทีมแชมเปียนส์ของ ยูฟ่ายูโรปาคอนเฟอเรนซ์ลีก ฤดูกาล 2021–22. ทั้งหมด 24 ทีมจะเข้าร่วมในรอบแพ้คัดออก.
เวลาต่างๆ คือ CET/CEST, เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, อยู่ในวงเล็บ).
ทีมที่ผ่านเข้ารอบ
รอบแพ้คัดออกประกอบไปด้วย 24 ทีม: 16 ทีมที่เข้ารอบในฐานะทีมชนะเลิศและรองชนะเลิศของแต่ละทีมจาก 8 กลุ่มใน รอบแบ่งกลุ่ม, และแปดทีมอันดับที่สามจาก ยูโรปาลีก รอบแบ่งกลุ่ม.
ยูโรปาคอนเฟอเรนซ์ลีก รอบแบ่งกลุ่ม ชนะเลิศและรองชนะเลิศ
<section begin=ยูโรปาคอนเฟอเรนซ์ลีก รอบแบ่งกลุ่ม ชนะเลิศและรองชนะเลิศ />
ตารางการแข่งขัน
ตารางการแข่งขันเป็นไปดังนี้ (การจับสลากทั้งหมดจัดขึ้นที่สำนักงานใหญ่ยูฟ่าใน นียง, สวิตเซอร์แลนด์).
รอบแพ้คัดออก เพลย์ออฟ
<section begin=KRP /> การจับสลากสำหรับรอบแพ้คัดออก เพลย์ออฟ ได้จัดขึ้นเมื่อวันที่ 13 ธันวาคม ค.ศ. 2021, 14:00 CET. <section end=KRP />
สรุปผลการแข่งขัน
<section begin=KRP /> เลกแรกจะลงเล่นในวันที่ 17 กุมภาพันธ์, และเลกที่สองจะลงเล่นในวันที่ 24 กุมภาพันธ์ ค.ศ. 2022.
แมตช์
รวมผลสองนัด มาร์แซย์ ชนะ 6–1.
รวมผลสองนัด เปเอสเฟ ไอนด์โฮเฟิน ชนะ 2–1.
''รวมผลสองนัด เสมอ 2–2. ปาโอก ชนะลูกโทษ 5–3.''
รวมผลสองนัด เลสเตอร์ซิตี ชนะ 7–2.
รวมผลสองนัด โบโด/กลิมต์ ชนะ 5–1.
รวมผลสองนัด ปาร์ติซาน ชนะ 3–1.
รวมผลสองนัด ฟีเตสเซอ ชนะ 3–2.
รอบ 16 ทีมสุดท้าย
<section begin=R16 /> การจับสลากสำหรับรอบ 16 ทีมสุดท้าย ได้จัดขึ้นเมื่อวันที่ 25 กุมภาพันธ์ ค.ศ. 2022, 13:00 CET. <section end=R16 />
สรุปผลการแข่งขัน
<section begin=R16 /> เลกแรกจะลงเล่นในวันที่ 10 มีนาคม, และเลกที่สองจะลงเล่นในวันที่ 17 มีนาคม ค.ศ. 2022.
แมตช์
รวมผลสองนัด มาร์แซย์ ชนะ 4–2.
รวมผลสองนัด เลสเตอร์ซิตี ชนะ 3–2.
รวมผลสองนัด ปาโอก ชนะ 3–1.
รวมผลสองนัด โรมา ชนะ 2–1.
รวมผลสองนัด เปเอสเฟ ไอนด์โฮเฟิน ชนะ 8–4.
รวมผลสองนัด สลาเวียปราฮา ชนะ 7–5.
รวมผลสองนัด โบโด/กลิมต์ ชนะ 4–3.
รวมผลสองนัด ไฟเยอโนร์ด ชนะ 8–3.
รอบก่อนรองชนะเลิศ
<section begin=QF /> การจับสลากสำหรับรอบก่อนรองชนะเลิศจะจัดขึ้นในวันที่ 18 มีนาคม ค.ศ. 2022, 15:00 CET. <section end=QF />
สรุปผลการแข่งขัน
<section begin=QF /> เลกแรกจะลงเล่นในวันที่ 7 เมษายน, และเลกที่สองจะลงเล่นในวันที่ 14 เมษายน ค.ศ. 2022.
แมตช์
รวมผลสองนัด โรมา ชนะ 5–2.
รวมผลสองนัด ไฟเยอโนร์ด ชนะ 6–4.
รวมผลสองนัด มาร์แซย์ ชนะ 3–1.
รวมผลสองนัด เลสเตอร์ซิตี ชนะ 2–1.
สรุปผลการแข่งขัน
<section begin=SF /> เลกแรกจะลงเล่นในวันที่ 28 เมษายน, และเลกที่สองจะลงเล่นในวันที่ 5 พฤษภาคม ค.ศ. 2022.
แมตช์
รวมผลสองนัด ไฟเยอโนร์ด ชนะ 3–2.
รอบชิงชนะเลิศ
นัดชิงชนะเลิศจะลงเล่นในวันที่ 25 พฤษภาคม ค.ศ. 2022 ที่ อาเรนากอมเบอตาเร ใน ติรานา ประเทศแอลเบเนีย. การจับสลากได้จัดขึ้นเมื่อวันที่ 18 มีนาคม ค.ศ. 2022, หลังการจับสลากรอบก่อนรองชนะเลิศและรอบรองชนะเลิศ, เพื่อกำหนดหาทีม "เจ้าบ้าน" เพื่อวัตถุประสงค์ในการบริหาร. <section end=F />
สแตนลีย์
สแตนลีย์ (Stanley) เป็นเมืองหลวงของหมู่เกาะฟอล์กแลนด์ ซึ่งเป็นดินแดนของสหราชอาณาจักร ตั้งอยู่ที่เกาะอีสต์ฟอล์กแลนด์ มีประชากร 2,115 คนจากข้อมูลสำมะโนประชากรปี ค.ศ. 2006
เขตทงจัก
เขตทงจัก (Dongjak District; ฮันกึล: 동작구; ฮันจา: 銅雀區) เป็นหนึ่งใน 25 เขตที่อยู่ในกรุงโซล ประเทศเกาหลีใต้ ตั้งอยู่ทางด้านทิศใต้ของแม่น้ำฮัน เป็นเขตที่ 17 ของในโซล หลังจากที่แยกออกจากเขตควันอักเมื่อวันที่ 1 เมษายน ค.ศ. 1980
เขตการปกครอง
เขตทงจักประกอบด้วย 15 แขวง (ทง)
ท่าอากาศยานนานาชาติปูเวร์โตปรินเซซา
ท่าอากาศยานนานาชาติปูเวร์โตปรินเซซา (ฟิลิปีโน: Paliparang Pandaigdig ng Puerto Princesa; ) เป็นท่าอากาศยานที่ตั้งอยู่ที่จังหวัดปาลาวันประเทศฟิลิปปินส์ ให้บริการในพื้นที่เขตเมืองปูเวร์โตปรินเซซา ถูกจัดให้เป็นท่าอากาศยานนานาชาติโดยหน่วยงานการบินพลเรือนแห่งฟิลิปปินส์ ท่าอากาศยานแห่งนี้ยังถือเป็นประสู่แม่น้ำใต้ดินปูเวร์โตปรินเซซา หนึ่งในแหล่งมรดกโลกและหนึ่งในเจ็ดสิ่งมหัศจรรย์ทางธรรมชาติของโลกยุคใหม่
.su
.su เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับ สหภาพโซเวียต
ก่อนหน้านี้องค์การกำหนดหมายเลขอินเทอร์เน็ต (IANA) ได้เคยระบุว่าเป็นโดเมนระดับบนสุดที่เลิกใช้แล้ว แต่ในปัจจุบันได้เปลี่ยนสถานะเป็นใช้งานได้ตามปกติ และยังมีการรับจดทะเบียนโดเมนเนมใหม่ใน .su อยู่ แม้ .su จะไม่เป็นที่นิยมนักเมื่อเทียบกับ .ru ที่เป็นโดเมนตามรหัสประเทศรัสเซียในปัจจุบัน
ดูเพิ่ม
Toppdomän
อาการคลั่งไคล้อาชญากร
อาการคลั่งไคล้อาชญากร หรือ ไฮบริสโตฟีเลีย (Hybristophilia) เป็นอาการหนึ่งในโรคกามวิปริต เป็นอาการที่จะมีอารมณ์ทางเพศและเสียวสุดยอดทางเพศกับพวกอาชญากรทั้งหลาย ไม่ว่าจะเป็น พวกฆาตกร, พวกขโมย, พวกข่มขืน คำว่า ไฮบริทโทรฟริเลีย มีที่มาจากภาษากรีกคำว่า ὑβρίζειν hubrizein, หมายถึง การกระทำผิด (คล้ายกับคำว่า ὕβρις hubris "โอหัง") และ philo หมายถึง การมีความสัมพันธ์แข็งแกร่ง/การมีความชอบกับ ในวัฒนธรรมนิยม อาการนี้รู้จักกันในชื่อว่า บอนนีและไคลด์ซินโดรม
อาชญากรผู้ที่มีประวัติอาชญกรรมเยอะมักมีแฟนเมล์ส่งมาที่เรือนจำบ่อย บางครั้งส่งมาในเรื่องเพศซึ่งถือว่าเป็นเรื่องค่อนข้างประหลาด ในบางครั้งผู้คลั่งไคล้อาชญากรมักจะขอแต่งงานหรือส่งของขวัญให้กับเหล่าอาชญากรผู้ก่อเหตุอาชญากรรม
อาการคลั่งไคล้อาชญากรถือว่าอันตรายของโรคกามวิปริต แต่ยังไม่ทีสุดของอาการมีอารมณ์ทางเพศกับการหายใจไม่ออก จนถึงขีดอันตราย (asphyxiophilia), อาการมีอารมณ์ทางเพศเมื่อกำลังถูกคุกคาม (autassassinophilia), อาการมีอารมณ์ทางเพศกับการข่มขืนผู้อื่น (biastophilia) และ อาการมีอารมณ์ทางเพศเมื่อถูกลักพาตัว (chremastistophilia)
โทรเคลียร์
บริเวณตรงกลางของพื้นผิวข้อต่อของกระดูกต้นแขน (humerus) เรียกว่า โทรเคลียร์ (Trochlea) มีลักษณะเป็นร่องลึกระหว่างขอบยกทั้งสอง มีลักษณะนูนในแนวหน้า-หลัง และเว้าในแนวข้าง และกินพื้นที่ด้านหน้า ด้านล่าง และด้านหลังของส่วนปลายกระดูกต้นแขน (lower extremity of humerus)
การตัดออกด้วยความถี่วิทยุ
การตัดออกด้วยความถี่วิทยุ (radiofrequency ablation, ย่อ: RFA) เป็นวิธีดำเนินการทางการแพทย์ซึ่งระบบการนำไฟฟ้าหัวใจ เนื้องอกหรือเนื้อเยื่อทำหน้าที่ผิดปรกติอื่นบางส่วนถูกตัดออกโดยใช้ความร้อนที่สร้างจากกระแสสลับความถี่สูง (ในพิสัย 350–500 กิโลเฮิรตซ์) โดยทั่วไป ทำ RFA ในสถานที่ผู้ป่วยนอก โดยใช้ยาระงับความรู้สึกเฉพาะที่หรือการให้ยาชาระงับความรู้สึกตัว
พระแม่อันนปูรณา
พระแม่อันปูรณา (อักษรเทวนาคิรี:अन्नपूर्णा)เป็นเทวีในศาสนาฮินดู คำว่า อันนา หมายถึง "อาหาร" หรือ "ธัญพืช" และ คำว่า ปูรณา หมายถึง "เต็มรูปแบบที่สมบูรณ์และดี" ดังนั้น คำว่า อันปูรณา จึงหมายถึง ความอุดมสมบูรณ์ในทุกด้านของอาหาร และ ยังถือว่า เป็นภาคหนึ่งของพระศรีมหาอุมาเทวีพระมเหสีของพระศิวะ
เทวสถาน
อันนปูรณาเทวีมณเทียร ตั้งอยู่ที่วิเชศวรรฆัญ เมืองพาราณสี รัฐอุตตรประเทศ ประเทศอินเดีย
.tp
.tp เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับติมอร์-เลสเต ปัจจุบันเลิกใช้แล้ว
โดเมน .tp ได้เลิกรับจดทะเบียนชื่อโดเมนใหม่เพิ่มเติม ตั้งแต่ พ.ศ. 2548 และให้ใช้โดเมน .tl แทน เนื่องจากประเทศติมอร์-เลสเตเปลี่ยนรหัสประเทศจาก TP เป็น TL ตั้งแต่หลังจากได้รับเอกราชเมื่อเดือนพฤษภาคม พ.ศ. 2545 แต่ยังคงอนุญาตให้เว็บไซต์ที่ใช้ชื่อโดเมนเป็น .tp อยู่ก่อนแล้วใช้งานชื่อโดเมนเดิมได้อยู่ จนกระทั่งวันที่ 28 กุมภาพันธ์ พ.ศ. 2558 .tp ได้ถูกลบออกจากสารบบโดเมนระดับบนสุดตามรหัสประเทศ ทำให้ชื่อโดเมนที่ใช้ .tp ถูกลบไปด้วยทั้งหมดและไม่สามารถใช้ชื่อโดเมนนั้นได้อีก
โคโนซูเกะ โทมิยามะ
โคโนซูเกะ โทมิยามะ นักมวยสากลชาวญี่ปุ่น เกิดเมื่อ 17 เมษายน พ.ศ. 2526 ที่เมืองอิจิกาวะ จังหวัดชิบะ ประเทศญี่ปุ่น สถิติการชก 22 ครั้ง ชนะ 19 (น็อค 6) แพ้ 3
ท่าอากาศยานนานาชาติตาอีซ
สายการบินและจุดหมายปลายทาง
จนถึง ค.ศ. 2021 ไม่มีสายการบินใดเดินทางมาที่นี่อีกหลังเยเมเนียยกเลิกทุกเส้นทางใน ค.ศ. 2015 เพราะยังมีความขัดแย้งในภูมิภาคที่ยังดำเนินอยู่
.cs
.cs เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับ เชโกสโลวาเกีย ปัจจุบันเลิกใช้แล้ว ภายหลังจากที่เชโกสโลวาเกียแยกประเทศออกเป็นสาธารณรัฐเช็กและประเทศสโลวาเกีย ซึ่งใช้โดเมน .cz และ .sk ตามลำดับ
ที่เขี่ยบุหรี่
ที่เขี่ยบุหรี่ เป็นภาชนะที่ใช้ประโยชน์ในการรองรับขี้เถ้าจากการสูบบุหรี่หรือซิการ์ โดยมากเป็นลักษณะคล้ายถ้วยจานขนาดเล็กทำจากวัสดุประเภท แก้ว โลหะ หรือ เซรามิก นอกจากนี้ ยังมีที่เขี่ยบุหรี่แบบติดตั้งเช่นในรถยนต์เป็นต้น
พระแม่ราธา
พระแม่ราธา (Radha) หรือ พระแม่ราธาราณี เป็นปางหนึ่งของ พระลักษมี พระมเหสีของพระกฤษณะพระนารายณ์  เมื่อพระนารายณ์อวตารลงเป็นพระกฤษณะพระลักษมี ก็ได้เสด็จตามลงมาด้วยโดยในภาคนี้ทรงอวตารอวตารถึงสององค์ด้วยกัน คือ พระแม่ราธาและพระแม่รุกขมิณี
ประเทศอาเซอร์ไบจานในโอลิมปิกเยาวชนฤดูร้อน 2010
ประเทศอาเซอร์ไบจาน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติอาเซอร์ไบจานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 12 คน ใน 5 ชนิดกีฬา ผลการแข่งขันครั้งนี้ประเทศอาเซอร์ไบจานได้รับเหรียญรางวัลแบ่งเป็น 5 เหรียญทอง 3 เหรียญเงิน และ 0 เหรียญทองแดง รวมทั้งหมด 8 เหรียญ
กรีฑา
ผลการแข่งขันดังนี้ :
รันม่า ½ ไอ้หนุ่มกังฟู
รันม่า ½ ไอ้หนุ่มกังฟู  หรือ ไอ้หนุ่มกังฟู เป็นการ์ตูนญี่ปุ่น เรื่องและภาพโดยทากาฮาชิ รูมิโกะ ซึ่งเป็นนักเขียนการ์ตูนญี่ปุ่นชื่อดังอีกหลายเรื่อง เช่น ลามู ทรามวัยจากต่างดาว และ เทพอสูรจิ้งจอกเงิน ซึ่งเป็นที่นิยมในเด็กมัธยมต้นของญี่ปุ่นช่วงทศวรรษ 1990 เป็นอย่างมาก และยังเป็นที่นิยมในต่างประเทศโดยเฉพาะสหรัฐอเมริกา เนื่องจากลักษณะการเขียนของการ์ตูนเรื่องนี้ มีอิทธิพลต่อการ์ตูนเรื่องใหม่หลายเรื่อง ไม่ว่าจะเป็นการสลับเพศ มุกตลกหน้าตาย คาแรกเตอร์ประหลาดๆเช่น จอมหลงทาง มนุษย์สายตาสั้นสุดๆ สาวซึนเดเระ และมุขเตะกระเด็นบินขึ้นฟ้า จนปัจจุบันนี้การ์ตูนที่มี่ลักษณะคล้ายๆกันถูกผลิตออกมานับไม่ถ้วน
รันม่ายังมีในรูปแบบวิดีโอเกมหลายรูปแบบการเล่นไม่ว่าจะเป็น เกมต่อสู้ หรือเกม RPG
เนื้อเรื่อง
เป็นเรื่องราวชุลมุนของ รันม่า ซาโอโตเมะ พระเอกของเรื่อง ซึ่งได้เดินทางฝึกวิชากับเก็นม่าผู้พ่อในเมืองจีน แต่เกิดอุบัติเหตุพลัดตกลงไปในบ่อน้ำต้องคำสาป ทำให้รันม่ากลายเป็นผู้หญิงผมแดงเมื่อโดนน้ำเย็น ส่วนเก็นม่ากลายเป็นหมีแพนด้า ทั้งคู่จะกลับเป็นร่างเดิมเมื่อโดนน้ำร้อน เมื่อทั้งสองกลับมายังญี่ปุ่น เก็นม่าได้ตกลงกับ โซอุน เทนโด เพื่อนรักผู้เป็นเจ้าของสำนักเทนโด้ ในการพาตนเองและรันม่าย้ายไปอาศัยอยู่บ้านเดียวกับโซอุน เนื่องจากเก็นม่าต้องการให้รันม่าสืบทอดสำนักของโซอุนเพราะโซอุนไม่มีลูกชาย รันม่าจึงถูกจับมัดมือชกให้แต่งงาน กับ อากาเนะ เทนโด ลูกสาวคนเล็กของบ้านเทนโด ทั้งๆที่ทั้งสองไม่รู้จักกันและไม่รู้เรื่องมาก่อน ซึ่งภายหลังทั้งสองต้องพบอุปสรรคมากมาย ทั้งที่ตนเองและคนอื่นก่อเอาไว้ ไม่ว่าจะเป็น การไล่ล่าของจัมปูสาวผู้อาฆาตรันม่ามาจากเมืองจีน การต่อสู้ที่ยังไม่ได้เริ่มของเรียวกะ การกลับมาของฮัปโปไซอาจารย์ผู้ก่อตั้งสำนักบู้แหลกซาโอโตเมะ การแก้แค้นของอุเคียว และอีกหลากหลายเหตุการณ์มากมายในเรื่อง ซึ่งมีความสนุกสนานจากคาแรกเตอร์ที่หลายหลาย จนเป็นที่น่าสนใจของหมู่เด็ก วัยรุ่นและนักอ่านการ์ตูนมากมาย
ตัวละครเรื่อง รันม่า กับ ลามู มีลักษณะคล้ายกันในหลายๆตัว เช่น อากาเนะกับชิโนบุ จัมปูกับลามู รันม่ากับริวโนสุเกะ และทางผู้เขียนได้วาด ชิโนบุกับอาตารุ ให้ปรากฏตัวอีกครั้งในหนังสือการ์ตูนรายสัปดาห์โชเน็งซันเดย์ในประเทศญี่ปุ่น ส่วนลักษณะการวาดนั้น เล่มแรกๆจะวาดคล้ายลามู คือการ์ตูนอ่านสนุกตัวละครออกแนวเด็ก เล่มหลังๆจะเปลี่ยนฝีมือเป็นแนวอิงความสมส่วนร่างกายแบบอินุยาฉะ
ข้อแตกต่างระหว่างหนังสือการ์ตูนกับอนิเมะในเรื่องนี้มีอยู่พอควร บางทีเนื้อเรื่องก็แปลกไป ความสัมพันธ์ ชื่อท่า ชื่อตัวละคร หรือ นิสัยตัวละครก็ต่างกัน ทั้งนี้จะอิงหนังสือการ์ตูนเป็นหลัก
ตัวละคร
(ชื่อตัวละคร สะกดตามที่ปรากฏในหนังสือการ์ตูน โดยมีคำสะกดในวงเล็บเป็นภาษาญี่ปุ่น และคำอ่านในภาษาญี่ปุ่น)
ครอบครัวซาโอโตเมะ
ซาโอโตเมะ รันม่า (早乙女 乱馬) : รันม่าเป็นชายหนุ่มโชคร้ายที่ตกบ่อน้ำต้องคำสาปขณะฝึกวิชาที่เมืองจีน ส่งผลให้ร่างกายของเขาเกิดอาการผิดปกติ เมื่อถูกน้ำเย็นเขาจะกลายร่างเป็นผู้หญิง และเมื่อถูกน้ำร้อน เขาถึงจะกลายร่างกลับมาเป็นผู้ชายเหมือนเดิม เนื่องจากเป็นลูกชายตระกูลนักสู้ เก็นม่าจึงจัดการคลุมถุงชนให้รันม่าเป็นคู่หมั้น กับอากาเนะเพื่อสืบทอดสำนักบู้แหลกซาโอโตเมะของโซอุน โดยที่รันม่าไม่ยอมรับ เช่นเดียวกับอากาเนะที่ไม่ต้องการเป็นคู่หมั่นกับคนวิตถาร(อากาเนะ เรียกรันม่าในช่วงแรก)
โดยทั่วไปรันม่าเป็นคนที่มีนิสัยเป็นมิตร กล้าหาญ มีจิตใจดี และร่าเริง แต่รูมิโกะ ทาคาฮาชิ ก็ได้เพิ่มส่วนเสียของรันม่าออกมาเพื่อดึงดูดผู้อ่านมากขึ้น จึงมีนิสัยจู้จี้ หลงตัวเอง ค่อนข้างเอาชนะ และสาวแตกกว่าใครเมื่อเป็นร่างหญิง ทำให้รันม่าไม่ใช่พระเอกเพอร์เฟคผู้น่าเบื่อ รันม่ามักจะเป็นที่พึ่งของบ้านเทนโดเสมอเมื่อยามมีปัญหาจริงๆจังๆ เพราะพวกพ่อขี้ขลาดมากเวลาคับขันจริงๆ และออกไปปราบปีศาจตามหน้าที่ของจอมยุทธ์(บางทีก็ทึกทักไปเองทั้งบ้าน)
ในการต่อสู้รันม่าเป็นนักสู้หลากสไตล์ผู้มีกระบวนวิชามากมาย โดยรันม่าจะโดดเด่นเรื่องความเร็วเมื่อเทียบกับคนอื่น ต่อมาโคโลญสามารถสอนรันม่าให้เรียนรู้ท่าต่างๆมากขึ้น ไม่ว่าจะเป็นหมัดเกาลัดในกองเพลิง หมัดมังกรบินไต่สวรรค์ นอกจากนี้ยังมีท่าประจำสำนักบู้แหลกซาโอโตเมะ เช่น หมัดแมว (เกิดจากการที่รันม่ากลัวแมวมาก) ท่าวิ่งหนี รันม่ามีความสามารถในการเรียนรู้วิชาได้ไว รวมทั้งปรับเปลี่ยนวิชาของคู่ต่อสู้เพื่อมาเป็นประโยชน์แก่ตน ดังเช่นกระสุนพยัคฆ์ผยอง ซึ่งรันม่าดัดแปลงมาจาก กระสุนราชสีห์คำรามของเรียวกะ จุดเสียเปรียบของรันม่าคือยามที่กลายร่างเป็นหญิง จะทำให้ขาสั้นขึ้นแล้วเตะใครไม่โดน
เรื่องเสน่ห์ของรันม่าไม่ต้องพูดถึง เพราะด้วยความเป็นมิตรของรันม่า ทำให้สาวๆหลายคนหลงเสน่ห์มากมาย ในขณะร่างหญิงก็เซ็กซี่ ทำให้คุโน่ ทาเทวากิ ฮัปโปไซ และหลายๆคนปิ๊งรันม่าเหมือนกัน ในบางครั้ง รันม่าก็แสดงนิสัยขี้หลงตัวเองออกมาอย่างเห็นได้ชัด ในเหตุการณ์ที่รันม่าพยายามให้จัมปูกลับมาชอบตนอีกครั้ง
ซาโอโตเมะ เก็นม่า (早乙女 玄馬) : เก็นม่าเป็นพ่อของรันม่า เขาพารันม่าออกไปฝึกวิชาตั้งแต่เด็ก เก็นม่าเองก็ตกบ่อน้ำต้องสาปจนเป็นหมีแพนด้าเมื่อเขาถูกน้ำเย็น และเมื่อถูกน้ำร้อนจะกลับกลายมาเป็นคน และเคยฝึกวิชากับฮับโปซาย แต่มักมีวิชาติงต๊องประจำตัว ไม่ว่าจะเป็น พยัคฆ์หมอบ (ยอมแพ้ศัตรู) ท่าหันหลังแล้ววิ่งหนี ท่าเปลนรก (กอดรัดศัตรูแบบทารกสร้างความขยะแขยง) แต่ก็ยังมีทีเด็ดท่าที่ถูกปิดผนึกไว้
เก็นมาเป็นตัวละครตลกหน้าตายที่ทำให้ทุกคนหัวเราะเสมอ แต่ก็ไม่เคยสร้างปัญหาไวเท่าแต่นิสัยใจคอของเก็นม่าถ้าเทียบกับเทนโด โซอุนแล้วค่อนข้างดีกว่าเยอะ เก็นม่าโลภ เจ่าเล่ห์เอามากๆ ตัวอย่างที่เห็นได้ชัดคือ เอารันม่าไปแลกกับกับข้าว ขโมยหนวดมังกรของรันม่า(ทำให้ผมดก) ขโมยรถขายโอเคโนมิยากิของอุเคียว จับรันม่าฝึกวิชาหมัดแมวสุดโหด หลอกบ้านตระกูลไฮโซเพื่อเป็นสัตว์เลี้ยงประจำบ้านจะได้กินอาหารดีๆ ในกรณีกับโนโดกะนั้น เก็นม่าสัญญากับโนโดกะว่า ถ้าไม่ทำให้รันม่าเป็นชายชาตรี เขากับรันม่าก็พร้อมคว้านท้องตายยอมรับผิด ส่งผลภายหลังรันม่ากับเก็นม่าต้องพยายามปกปิดตัวเองไม่ให้โนโดกะรู้ว่ารันม่าโดนคำสาปบ่อน้ำอย่างอลวน การต่อสู้ เก็นม่านั้นไม่ค่อยได้เรื่อง ใช้แต่ท่าประหลาด ส่วนมากมักไม่สู้แต่จะคอยแก้ปัญหาอย่างห่างๆยามใดเก็นม่าแปลงร่างเป็นแพนด้า ยามนั้นเขาจะใช้ป้ายคำพูดแทน ทำให้สื่อการกับคนอื่นได้อยู่แต่เขาก็ไม่อดที่จะห่วงรันม่าตามภาษาพ่อลูกบ่อยครั่งที่เก็นม่าพยายามทำเพื่อรันม่าแต่มักโดนเข้าใจผิดตลอด
ซาโอโตเมะ โนโดกะ (早乙女 のどか) : คุณแม่ของรันม่า เป็นคนจิตใจดีงามมองโลกในแง่ดีพอกับพี่คาสึมิ ได้รับคำสัญญาจากเก็นม่าไว้ว่า ถ้าเก็นม่าไม่ทำให้รันม่าเป็นชายชาตรีได้ รันม่าและเก็นม่าจะยอมถูกคว้านท้องตาย เธอจึงพกดาบซามูไรตามรันม่ามาที่บ้านเทนโด เพื่อทวงสัญญาที่มีให้ไว้ ซึ่งทำเอารันม่ากับเก็นม่าไม่อยากกลับร่างเป็นคนธรรมดาอีกเลย ตอนมาที่บ้านเทนโด โนโดกะไม่ได้ต้องการอะไรเลยนอกจากพบกับรันม่า เพราะทั้งสองไม่ได้คุยกันมาตั้งแต่ 6 ขวบ บางทีก็ทำให้เก็นม่าในร่างแพนด้าหึงโนโดกะอยู่เอาเรื่อง เพราะโนโดกะแทบไม่เคยเอ่ยถึงเก็นม่าเลย ขนาดริว คุมอนโกหกว่าเก็นม่าตายไปแล้วก็ตาม(ฮ่าๆๆ)เธอเป็นคนที่มีสัญชาตญาณความเป็นแม่สูงมาก เพราะภายหลังเธอก็รู้สึกได้ว่าริว คุมอน ไม่ใช่รันม่าตัวจริง และรู้สึกแปลกๆกับรันโกะ(รันม่าร่างหญิงที่ปลอมตัวอาศัยในบ้านเทนโด)
ครอบครัวเทนโด
เทนโด อากาเนะ (天道 あかね) : ลูกสาวคนเล็กของบ้านเทนโดที่ถึงแม้จะมีหน้าตาน่ารัก แต่จริงๆแล้วเธอนั้นอึดและเรี่ยวแรงมหาศาล นับในเรื่องฝีมือการทำกับข้าวที่ฆ่าคนตายได้ แถมสามารถในการอัดผู้ชายที่ต้องการมาวุ่นวายกับเธอให้ปลิวไป ทำให้เธอดูเป็นผู้หญิงน้อยที่สุดเมื่อเทียบกับพี่ๆ แต่ก็มีส่วนน่ารักอยู่ไม่น้อย อากาเนะเรียนห้องเดียวกับรันม่า และมักจะชอบทะเลาะกันบ่อยๆ ทั้งที่ความจริงต่างก็มีความรู้สึกดีๆซ่อนอยู่ภายใน มีสัตว์เลี้ยงคือพีจัง(เรียวกะ)
อากาเนะเป็นที่พึ่งของเพื่อนผู้หญิงทั่วไป ทั้งความใจดี อ่อนโยน ขี้สงสาร แต่เห็นแบบนี้อากาเนะก็เป็นคนที่อ่อนไหวง่าย(ยิ่งโดนหาว่าขาดความเป็นแม่ศรีเรือนเท่าไหร่ ยิ่งคิดมาก) ขี้อาย และชอบซ่อนความรู้สึกของตัวเองเสมอ คนที่เป็นที่ระบายให้กับเธอได้จริงๆก็คือรันม่า เดิมอากาเนะไว้ผมยาว แต่ถูกมีดของเรียวกะตัดขาด
เรื่องฝีมือการต่อสู้ ถือว่าอากาเนะเหนือกว่าผู้หญิงทั่วไป เธอออกแนวเป็นนักกีฬามากกว่าใคร แต่ไม่สามารถเปรียบเทียบกับจัมปูหรือรันม่าตอนเป็นร่างหญิงได้ ความสามารถของอากาเนะคือการใช้ออร่ารังสีอำมหิต ทำให้คนรอบข้างโดยเฉพาะรันม่ากลัวยามหึง บางทีเธอก็สนุกสนานกับการแข่งขันจนเลยเถิด ไม่ว่าจะเป็นแชมป์งัดข้อจากการกินราเมงจอมพลัง สวมชุดนักสู้ที่สามารถเอาชนะใครก็ได้ แต่ก็มักมีผลข้างเคียงตลอด อากาเนะว่ายน้ำไม่เป็น
อากาเนะค่อนข้างป๊อบปูล่าร์ในโรงเรียน ถึงขนาดตอนเช้าต้องมีคนมาท้าเธอสู้เพื่อเอาชนะใจเธอ ตามคำสั่งบ้าๆบอๆของทาเทวากิ คุโน่ รุ่นพี่จอมติงต๊องที่หลงรักอากาเนะเข้าเต็มเปา อากาเนะในเรื่องช่วงต้นนั้นแอบรักหมอโตฟุ แต่หมอโตฟุดันไปรักพี่คาสึมิเข้า ซึ่งอากาเนะก็อกหักอยู่พักใหญ่ ภายหลังเธอก็เริ่มแอบหันมามองรันม่าเหมือนกัน
เทนโด โซอุน (天道 早雲) : เจ้าสำนักเทนโด เป็นพ่อของ เทนโด อากาเนะ และเพื่อนของ ซาโอโตเมะ เก็นม่า โซอุนกับเก็นม่าเคยฝึกวิชาร่วมกันมาตั้งแต่สมัยที่พวกเขายังหนุ่ม ต่อมาเขาสูญเสียภรรยาไปทำให้เป็นพ่อหม้ายและอยู่กับลูกสาวที่น่ารัก 3 คน ซึ่งโซอุนถือเป็นคุณพ่อที่ดีเอามากๆ มีความอบอุ่น รักลูกมาก ยอมลูกทุกอย่าง แม้แต่ให้เงินนาบิกิจนบ้านติดหนี้ แต่มักจะหวงสำนักจนหน้ามืดเวลามีคนคิดจะมาก่อปัญหาสำนัก ไม่ว่าจะเป็นการให้อากาเนะไปสู้กับจอมทำลายสำนัก หรือทุ่มสุดตัวในการพนันกับราชานักพนันคิง ซึ่งโซอุนพนันจนหมดบ้านมาแล้ว
โซอุนมีความเป็นผู้ปกครองที่ดีมากกว่าเมื่อเทียบกับเก็นม่า โซอุนแทบไม่เคยด่าคาซึมิ หรืออากาเนะเลย บางทีจะโดนอากาเนะตะคอกเอาซะจนโซอุนร้องไห้ซะเอง แต่กับนาบิกิโซอุนบางทีก็ปิ๊ดแตกในเรื่องเงินๆทองๆบางครั้ง ด้วยความใจของโซอุนนี่เองที่ทำให้ครูฮินาโกะหลงรัก ส่วนการต่อสู้ไม่ได้ความ+ขี้ขลาดในการต่อสู้พอๆกับเก็นม่า โดยโซอุนชอบใส่เสื้อเกราะซามูไรในการต่อสู้ แล้วก็แพ้เสมอ บางก็ยอมกราบศัตรูซะงั้น แต่โซอุนเองก็มีรังสีอำมหิตแปลงร่างเป็นปีศาจขู่เวลารันม่า หนีอากาเนะไปเจ๊าะแจ๊ะกับสาวคนอื่น
เทนโด นาบิกิ (天道 なびき) : พี่สาวของคนที่สองของ อากาเนะ มีนิสัยแสบและกะล่อนสุดๆ แถมยังฉลาดเอามากๆ เรียกว่าตรงกันข้ามกับพี่สาวคนโตอย่างคาซึมิอย่างสิ้นเชิง เพราะความงกไม่เข้าใครออกใคร เธอจึงทำแสบได้ทุกอย่างเพื่อเงิน นอกจากนี้ นาบิกิยังเป็นเพื่อนร่วมชั้นกับคุโน่ ทาเทวากิผู้หลงรักทั้งรันม่ากับอากาเนะอีกด้วย นาบิกิเลยจัดการเป็นตากล้องถ่ายรูปนู้ดรันม่าและอากาเนะไปให้คุโน่บ่อยๆ นาบิกิก็เคยที่จะวางแผนแกล้งรันม่ากับอากาเนะให้เลิกกันมาแล้ว แต่ที่จริงทำไปเพราะนึกสนุกและกะให้อากาเนะเอาเงินมาแลกรันม่าเท่านั้น ไม่ได้หวังว่าผลลัพธ์มันจะเป็นเรื่องใหญ่เรื่องโต นาบิกิเป็นคนเดียวในบ้านเทนโด ที่สามารถต่อกรกับราชานักพนันคิงได้อย่างสูสี เพราะเจ้าเล่ห์พอๆกัน
ตัวละครสำคัญ
ฮิบิกิ เรียวกะ (響 良牙) : เรียวกะเพื่อนสมัยเด็กของรันม่า เขาเป็นทั้งคู่รักคู่แค้นของรันม่า และช่างเป็นชายที่น่าสงสารเสียเหลือเกิน เพราะเขามักจะหลงทิศอยู่เป็นประจำ ถ้าออกจากบ้านเมื่อไหร่ ถึงแม้ว่าเป้าหมายของเขาจะเป็นแค่ตลาดที่อยู่ใกล้ๆบ้าน เขาอาจจะต้องใช้เวลาหลายเดือนกว่าจะไปถึงได้จนสำเร็จ เรียวกะเป็นหนึ่งในคนที่ตกลงไปในบ่อน้ำต้องสาปจนกลายร่างเป็นหมูดำ (พีจัง) และเรียวกะเองก็แอบหลงรักอากาเนะอยู่เงียบๆ และไม่ได้รับความตอบรับจากอากาเนะเลย ไม่ใช่เพราะเธอเกลียด แต่อากาเนะไม่คิดว่าเรียวกะจะรักเธอ
เรียวกะถือเป็นตัวละครที่ค่อนข้างซื่อๆ เป็นลูกผู้ชายที่ไม่ค่อยรู้เรื่องการจีบสาว คิดมาก และมักขี้อายมากมากต่อหน้าอากาเนะ เลยถูกรันม่าปั่นหัวตลอด และไม่วายมักหลงทิศเสมอ แต่ก็เป็นลูกผู้ชายคนเดียว ที่ไม่ยอมโจมตีรันม่าตอนรันม่าเสียพลังไป เรียวกะพยายามอย่างมากในการที่จะให้ตัวเองหลุดพ้นจากคำสาปของบ่อน้ำที่ทำให้ตนต้องกลายเป็นพีจัง ไม่ว่าจะเป็นขุดห้องน้ำหญิงในโรงเรียน ใช้สบู่กันน้ำ แข่งกันวิ่งสามขาตะลุยเพื่อชิงตั๋วเที่ยวน้ำพุร้อน
ด้านการต่อสู้เรียวกะโดดเด่นในกำลังและความอึด เรียวกะไฝ่ฝันที่จะชนะรันม่าให้ได้ ทั้งๆที่ไม่มีอาจารย์ดีๆคอยสอนเท่าไหร่เมื่อเทียบกับรันม่า โดยมักออกเข้าป่าไปฝึกคนเดียวเป็นประจำ ท่าที่ใช้ประจำได้แก่ จี้จุดสุดระบิด กระสุนราชสีห์คำราม เสาพลังราชสีห์คำรามขั้นสุดยอด โดยรันม่านั้นได้เคยบอกว่า เรียวกะเป็นคู่แข่งทีเก่งที่สุดของรันม่า
ในตอนท้ายของการ์ตูนเรียวกะก็เริ่มทำใจได้ว่าอากาเนะไม่ได้รักตน และอุนริว อาการิ หญิงสาวผู้รักหมูเข้ามาเรียวกะก็มาสารภาพรักกับเรียวกะ เรียวกะไปคบหากับอาการิแทน แม้ว่าบางทีเรียวกะจะเพี้ยนพยายามควบอากาเนะไปอีกคนก็ตาม แต่ถ้าในอนิเมะ เรียวกะมักจะถุกจับคู่กับอุเคียวในหลายๆตอนมากกว่า
กับผู้ชายคนอื่น เธอไม่ค่อยสนใจเท่าไหร่และมักใช้คนเหล่านั้นเป็นเครื่องมือ โดยเฉพาะเรียวกะ กับ คุโน่ ทาเทวากิ ใครขวางเธอกับรันม่าเธอก็จะอัดโดยไม่ต้องคิดอะไรมาก แต่กับรันม่าจัมปูขี้อ้อน เอาอกเอาใจเก่ง ซึ่งแม้ว่าจัมปูจะพยายามเท่าไหร่ รันม่าก็ไม่ชอบนิสัยขี้ตื้อของจัมปูเท่าไหร่นัก ส่วนมากจะใช้จัมปูเป็นเครื่องมือทำให้อากาเนะหึง เมื่อหมดความอดทนเธอก็จะใช้กำลังหรืออุบายกับรันม่าแทน
จัมปูมีพลังการต่อสู้ระดับสูงมากเมื่อเทียบกับเพศเดียวกัน มีความเร็วกว่าคนอื่นๆ โดยเป็นรองแค่ย่าทวดของเธอ เธอไม่เคยแพ้อากาเนะ หรือพิงคุ รินคุ ศัตรูเก่าที่มาจากเมืองจีน โดยมักใช้ลูกเหล็กเป็นอาวุธถือทั้งสองมือ เธอสามารถอัดคนได้โดยไม่ต้องไต่ตรองอะไรให้มาก กับอากาเนะ เธอก็เคยคิดฆ่ามาแล้ว
มูสึเป็นคนที่ชอบจัมปูมาตั้งแต่เด็ก แต่ดันบ้าไปท้าสู้ตอนสามขวบแล้วแพ้ไป จัมปูเลยเย็นชากับมูสึบ่อยครั้ง แต่นานๆทีก็สงสารมูสึบ้างล่ะ
มูสึ หรือ มูส (沐絲 ) : ชายหนุ่มจากเมืองจีน เขาหลงรักจัมปูตั้งแต่เด็ก แต่จัมปูไม่เคยเหลียวแลเขาเลยแม้แต่นิดเดียว มูสึมีปัญหาทางด้านสายตาอย่างแรง เขาสายตาสั้นชนิดที่เรียกว่ามองอะไรผิดเพี้ยนไปหมด เขาจึงมักจะทักคนผิดบ่อยๆ มูสึเองก็เคยตกบ่อน้ำต้องสาปจนกลายเป็นเป็ดเมื่อถูกน้ำเย็น มูสึทำงานที่ร้านราเม็งของโคโลญ ย่าทวดของจัมปู โดยหวังว่าจะให้จัมปูมาหลงรักตนเองซักครั้ง
มูสึมีนิสัยขี้หึงจัมปูเอามากๆ บางทีก็ไล่อัดรันม่าเอาดื้อๆ มูสึไม่ชอบให้ใครมาดูถูกว่าไม่มีความสามารถเมื่อเทียบกับรันม่า บางทีก็พยายามพิสูจน์ตัวเองอยู่บ่อยครั้ง อากาเนะเคยเสนอให้รันม่ายอมแพ้มูสึ จะได้ให้จัมปูที่ได้พนันกับมูสึไปเดทกับมูสึ
มูสึนั้นโทษรันม่าที่เป็นตัวการที่ทำให้ตนอกหัก แต่ก็แพ้เป็นกระจำ มูสึมีวิชาการใช้อาวุธลับที่สามารถซ่อนไว้ในแขนเสื้อแบบแนบเนียน แล้วนำออกมาใช้ในเวลาเดียวกันหรือพลิกแพลงสถานการณ์ได้อย่างดี มีท่าไม้ตายคือกรงเล็บเหยี่ยว หมัดหงส์ขาว บางทีมูสึก็วางแผนชั่วร้ายเพื่อให้ได้จัมปูแทนที่จะใช้กำลังปะทะ แต่เมื่อไม่สำเร็จเป็นโดนอัดทุกที การทำความดีของมูสึมักแฝงไปด้วยการให้ได้มาซึ่งจัมปู เช่นการช่วยรันม่าจากถุงน่องทาโร่ แต่บางครั้งมูสึก็เผยออกมาว่าตนเองก็เป็นคนดีและไม่ได้ขี้โกงเสมอไป
ด้วยบุคลิกที่ซุ่มซ่ามของมูสึ ทำให้เป็นตัวละครที่สร้างความสนุกสนานให้แก่ผู้อ่านในหลายๆตอน
คุองจิ อุเคียว (久遠寺 右京 ) : หญิงสาวร้านโอโคโนมิยากิที่รู้จักกับรันม่าตั้งแต่เด็ก ตอนที่รันม่าออกไปฝึกวิชากับเก็นม่านั้น รันม่ามักจะไปกินโอโคโนมิยากิฟรีที่ร้านของอุเคียวอยู่บ่อยๆ นอกจากมีฝีมือด้านการทำโอโคโนมิยากิแล้ว เธอยังฝีมือด้านการต่อสู้อีกด้วย ตอนเด็กๆเก็นม่าจะให้รันม่าแต่งงานกับอุเคียว เพื่อจะได้ร้านโอโคโนมิยากิ แต่เมื่อเก็นม่าเปลี่ยนใจ ก็ขโมยรถเข็นของพ่ออุเคียวพร้อมพารันม่าหนีไป ซึ่งเธอก็เก็บความเป็นหญิงแต่งตัวเป็นชาย แล้วตามล้างแค้นรันม่ากับเก็นม่าที่โรงเรียน โดยรันม่านั้นคิดมาตลอดว่าอุเคียวเป็นผู้ชาย
อุเคียวมีน้ำใจ ซื่อตรงและเป็นมิตรกับคนโดยทั่วไป เนื่องจากอุเคียวเป็นคู่มั่นอีกคนของรันม่า อุเคียวจึงพยายามเอาชนะใจรันม่าเช่นเดียวกับจัมปู แต่แทนที่จะพยายามทะเลาะโดยตรงกับอากาเนะ เธอเลือกที่วางแผนที่อื่นที่ปลอดกำลังมากกว่า เช่นการวางแผนให้เรียวกะไปออกเดทกับอากาเนะ วางแผนให้รันม่ากับอากาเนะไปเที่ยวกันที่ถ้ำแห่งการแยกทาง หรือแข่งทำกับข้าวกับอากาเนะ
อุเคียวเป็นตัวละครหญิงผู้มีความสามารถทางด้านต่อสู้เช่นเดียวกับจัมปู แต่วิชาการต่อสู้ที่ค่อนข้างผสมผานการต่อสู้แบบนินจากับการใช้เครื่องมือทำอาหาร เช่นการใช้ดาวกระจายตะหลิวจิ๋ว การมัดคู่ต่อสู้ด้วยเส้นโซบะ บางทีก็ดูเหมือนอุเคียวยึดติดกับโอโคโนมิยากิเกินไปเหมือนกัน
จากความเป็นมิตรและมีน้ำใจของเธอ รวมกับบุคลิคคล้ายผู้ชาย ทำให้มีสาวๆมาชอบเธออยู่เหมือนกัน เช่น คุเรไน ซึบาซะ กับ โคนัตสึ คุโนอิจิอัจฉริยะ เอ๊ะ!?!
ฮัปโปซาย หรือ ฮัปโปไซ (八宝斎) : แฮบปี้ตาเฒ่าจอมลามกที่มีฝีมืออันร้ายกาจ ฮัปโปซายเป็นอาจารย์ของ เก็นม่า ซาโอโตเมะ กับ เทนโด โซอุน ผู้เป็นพ่อของ รันม่า กับอากาเนะ ลูกศิษย์ทั้งสองจึงแสดงความเคารพโดยการจัดการจับฮัปโปซายไปขังไว้ในหุบเขาลึกลับแห่งหนึ่ง แต่ก็หลุดออกมาได้ เนื่องจากความน่านับถือนั้นแทบเป็นศูนย์ จนกลายเป็นวายร้ายปนฮาประจำเรื่อง โดยส่วนมากเมื่อมีปัญหาอะไรขึ้นมา ฮัปโปซายนั้นจะเป็นคนก่อเสมอ ไม่ว่าจะตั้งใจหรือไม่ตั้งใจ แต่เนื่องจากการที่เขาตัวเล็ก และค่อนข้างมีความสามารถในการต่อสู้ จึงไม่มีใครเล่นงานเขาได้มากนัก แม้แต่รันม่ายังหวั่นๆ เมื่อยามต้องเผชิญหน้ากัน
สมัยหนุ่มฮัปโปซายเคยอกหักจากโคโลญมาแล้ว เมื่อกลับมา ฮัปโปซายก็รักที่จะแต๊ะอั๋งสาวๆ รวมทั้งรันม่า ขโมยกางเกงใน เป็นศัตรูกับผู้หญิงตลอด ถือว่าเป็นตัวละครที่ทะเลาะกับตัวละครอื่นแทบทั้งเรื่อง ศึกหลายๆศึกนั้นเกิดจากฮัปโปซายตัวแสบคนนี้
ฮัปโปซายเชี่ยวการวิชาประหลาดมากมาย ไม่ว่าจะเป็น กงล้อบุปผาฮัปโป (ระเบิดดอกไม้ไฟ) การสวนกลับการโจมตีด้วยไปป์ หรือการแปลงกลายเป็นปีศาจ จนทำให้ชาวเมืองตกใจยิ่งกว่าก๊อตซิล่าบุกโลก แต่ถึงกระนั้น ฮัปโปซายก็ไม่เคยสอนวิชาให้รันม่า เป็นชิ้นเป็นอันมาได้เลย มีแต่ก่อปัญหาซะมากกว่า จุดอ่อนสุดๆของฮัปโปซายมีอย่างเดียวคือความหื่นกามของตัวเอง
ตัวละครรอง
โคโลญ (可崘 ) : โคโลญเป็นย่าทวดของจัมปู แม้จะดูชราแล้ว แต่ก็มีวรยุทธ์ที่ลุ่มลึกและร้ายกาจ มักจะไปไหนมาไหนพร้อมไม้เท้าคู่ใจและมักจะเรียกรันม่าว่า "พ่อเหลนเขย" อยู่เสมอ ปัจจุบันโคโลญเปิดร้านราเม็งที่ญี่ปุ่นและเป็นคนสอนท่า "หมัดเกาลัดในกองเพลิง" (คัตชู เทนชิน อามากุริเคน) "มังกรบินไต่สวรรค์" (ฮิริว โชเท็นฮา) ให้กับรันม่า โคโลญพยายามทำทุกวิถีทางเพื่อที่รันม่าจะได้รักกับจัมปู โดยท่านมักมีอุปกรณ์แปลกประหลาดให้จัมปูเอาไปใช้กับรันม่าเสมอ เปรียบดั่งโดราเอมอนกับโนบิตะ แต่เมื่อไม่สำเร็จ โคโลญก็แอบเปิดโอกาสให้มูสึได้สนิทกับจัมปูเหมือนกัน แม้มูสึมักเรียกโคโลญว่า ลิงแก่ ซอมบี้ตากแห้ง ตุ๊กตาผี มัมมี่ลิงเหี่ยว ฯลฯ โคโลญเป็นนักต่อสู้กังฟู ผู้แข็งแกร่งจนทำให้ฮัปโปซายเลิกตอแยสมัยสาวๆมาแล้ว มีท่าประจำตัวมากมาย เช่น มังกรบินใต่สวรรค์ หมัดฉลาม แต่มักใช้ไม้เท้าจี้จุดสำคัญจนทำให้ศัตรูสลบแทนการใช้ท่ารุนแรง
ถุงน่องทาโร่ (パンスト太郎) : หนุ่มผู้อัปโชคตกไปในบ่อน้ำที่มี เยติขี่วัวถือนกกระเรียนและปลาไหลตกลงไป เมื่อโดนน้ำจะกลายเป็นสัตว์ประหลาด และแข็งแกร่งมาก แต่พอโดนน้ำร้อนเป็นคนจะไม่เก่งเลย นิสัยก็เสียมาก ถึงขนาดยอมตกลงไปในบ่อต้องคำสาปเพื่อที่จะครอบครองโลก ถุงน่องทาโร่ไม่ยอมให้ใครมาเรียกชื่อเขาเสียๆหายๆ สาเหตุชื่อเพี้ยนๆของเขานั้นมาจากตาแก่ฮัปโปซานนี่เอง ถุงน่องถาโร่ไม่เคยร่วมมือหนำซ้ำยังเป็นศัตรูของ รันม่า และฮัปโปซาย อย่างเต็มตัว ภายหลังได้ลงไปในบ่อปลาหมึกเพื่อให้ตัวเองมีหนวดแปดหนวด ความฝันของถุงน่องทาโร่คือ ครองโลก
คิดฮอด
"คิดฮอด" เป็นซิงเกิลที่ 3 ของวงดนตรีบอดี้สแลม และมีศิริพร อำไพพงษ์ มาร่วมร้อง จากอัลบั้มชุดที่ 5 คราม
เพลง "คิดฮอด" ประพันธ์เนื้อร้องและแต่งทำนองโดย อาทิวราห์ คงมาลัย, อ.วสุ ห้าวหาญ และเรียบเรียงโดย บอดี้สแลม, พูนศักดิ์ จตุระบุล ออกจำหน่ายในวันที่ 11 พฤษภาคม พ.ศ. 2553 และมิวสิกวิดีโอเผยแพร่ครั้งแรกทางรายการ ไฟฟ์ไลฟ์ ช่อง 5 ในวันที่ 23 กรกฎาคม พ.ศ. 2553
เพลง "คิดฮอด" ได้รับรางวัลถึง 3 รางวัลได้แก่ รางวัลคมชัดลึกอวอร์ดส ครั้งที่ 8 ประจำปี 2554 สาขาเพลงยอดเยี่ยม, รางวัลซี้ดอวอร์ดส ครั้งที่ 6 ประจำปี 2554 สาขาเพลงยอดเยี่ยมสุดซี้ดประจำปี และรางวัลสีสันอวอร์ดส์ ครั้งที่ 23 ประจำปี 2554 สาขาเพลงในการบันทึกเสียงยอดเยี่ยม